b'\n_START_ARTICLE_\nRobert Jarni\n_START_SECTION_\nPelaajaura\n_START_PARAGRAPH_\nJarni alotiti uransa kotikaupunkinsa MT\xc4\x8c-seurassa (nyk. NK \xc4\x8cakovec). Vuonna 1985 seura pelasi cup-ottelua suurseura Hajduk Spliti\xc3\xa4 vastaan ja Jarni teki ottelussa vaikutuksen ja siirtyi Hajdukin riveihin seuraavan vuoden helmikuussa. H\xc3\xa4n pelasi joukkueessa vuoteen 1991 saakka, jolloin h\xc3\xa4n siirtyi Italiaan Barin jouukkueeseen. Vietetty\xc3\xa4\xc3\xa4n kaksi kautta Barissa Jarni siirtyi aluksi Torinoon ja yhden kauden j\xc3\xa4lkeen toiseen torinolaisseuraan Juventukseen. My\xc3\xb6s Juventus-pesti j\xc3\xa4i yhden kauden mittaiseksi Jarnin siirrytty\xc3\xa4 Espanjaan Real Betisiin vuonna 1995. _NEWLINE_Betisist\xc3\xa4 Jarni siirtyi vuonna 1998 aluksi Coventryyn Englantiin, miss\xc3\xa4 ei kuitenkaan ehtinyt pelata otteluaan ennen kuin espanjalainen suurseura Real Madrid kaappasi h\xc3\xa4net. Kausi Madridissa j\xc3\xa4i kuitenkin torsoksi. Jarni pelasi Espanjassa viel\xc3\xa4 kaksi kautta Las Palmasissa ennen kuin siirtyi kreikkalaiseen Panathinaikokseen, joka j\xc3\xa4i h\xc3\xa4nen viimeiseksi ammattilaisseurakseen h\xc3\xa4nen lopetettuaan uransa 2002 MM-kisoihin, joissa Kroatia j\xc3\xa4i alkulohkoon. _NEWLINE_Maajoukkueurallaan Jarni voitti Jugoslavian joukkueessa juniorien MM-kultaa vuonna 1987. Vanhassa Jugoslavian A-maajoukkueessa h\xc3\xa4n ehti pelata kaikkiaan seitsem\xc3\xa4n ottelua. H\xc3\xa4n oli mukana joukkueessa my\xc3\xb6s 1990 Italian MM-kisoissa. Joulukuussa 1990 h\xc3\xa4n pelasi ensimm\xc3\xa4isen ottelunsa itsen\xc3\xa4istyneen Kroatian maajoukkueessa. H\xc3\xa4nen maajoukkueuransa kesti kakkiaan 12 vuotta, jona aikana h\xc3\xa4n pelasi kaikkiaan 81 ottelua, mik\xc3\xa4 oli enn\xc3\xa4tys aina vuoteen 2006 saakka. Maajoukkueurallaan h\xc3\xa4n kykeni maalintekoon yhden kerran. H\xc3\xa4n edusti maataan MM-kisoissa 1998 Ranskassa (pronssia) ja 2002 Japanissa ja Etel\xc3\xa4-Koreassa, sek\xc3\xa4 EM-kisoissa 1996 Englannissa.\n_START_SECTION_\nUran j\xc3\xa4lkeen\n_START_PARAGRAPH_\nLopetettuaan jalkapallouransa Jarni pelasi jonkin aikaa futsalia kroatialaisessa MNK Splitin joukkueessa. Yhteisty\xc3\xb6ss\xc3\xa4 urheiluv\xc3\xa4linevalmistaja Astrean kanssa h\xc3\xa4n lanseerasi omaa nime\xc3\xa4\xc3\xa4n kantaneen urheiluv\xc3\xa4linetuotemerkin. _NEWLINE_Elokuussa 2007 Jarni nimitettiin Hajduk Splitin apuvalmentajaksi, mutta pari kuukautta my\xc3\xb6hmmin p\xc3\xa4\xc3\xa4velmentaja Sergije Kre\xc5\xa1i\xc4\x87 l\xc3\xa4hti seurasta ja Jarni otti vetovastuun. H\xc3\xa4n kuitenkin sai potkut kauden p\xc3\xa4\xc3\xa4tteeksi. Sittemmin h\xc3\xa4n on toiminut televisiokommentaattorina kotimaassaan maaottelul\xc3\xa4hetyksiss\xc3\xa4.'